Bida humilde

Un bida humilde ta referí na práktikanan ku ta promové simplisidat den un hende su estilo di bida. Práktikanan komun di biba simpel ta inkluí redusí e kantidat di poseshonnan ku un ta doño di dje, dependé ménos di teknologia i servisio, i gasta ménos sèn. Ademas di e kambionan eksterno ei, biba simpel tambe ta reflehá e mentalidat i balornan di un persona. Práktikanan di bida simpel por wòrdu mira den historia, religion, arte i ekonomia.

Adherentenan por skohe pa biba simpel pa un variedat di motibunan personal, manera spiritualidat, salú, oumento den tempu di kalidat pa famia i amigunan, balansa entre trabou i bida, smak personal, sostenibilidat finansiero, oumento den filantropia, frugalidat, sostenibilidat ambiental, òf redukshon di strès. Biba simpel tambe por ta un reakshon na materialismo ekonómiko i kultura di konsumidó. Algun ta sita metanan sosiopolítiko aliña ku movementunan ambientalista, anti-konsumista òf anti-guera, inkluyendo konservashon, degrowth, ekologia profundo i resistensia na belasting.

Kategoria:Sociedad
Kategoria:Economia